|  |  |  |  |  |
| --- | --- | --- | --- | --- |
| Številka: | 43001-482/2020-25 |  | oznaka naročila: | A-10/21 G  |
| Datum: | 15.1.2021 |  | MFERAC: | 2431-20-001805/0 |

**POJASNILA RAZPISNE DOKUMENTACIJE**

**za oddajo javnega naročila**

|  |
| --- |
| **Rekonstrukcija mostu čez Dravo v Rušah (MB0261) na R2-435/1439 v km 1,950** |

**JN007919/2020-B01 - A-10/21; datum objave: 22.12.2020**

**Datum prejema: 15.1.2021   12:55**

**Vprašanje:**

Določba 9. člena vzorca pogodbe, ki določa: » Opravljena dela po tej pogodbi bo izvajalec obračunal po: sistemu "ključ v roke"« je nejasna, saj je sama s sabo v nasprotju. Določba, ki naj bi navedla, na kakšen način se bodo obračunavala izvedena dela, vsebuje klavzulo, ki z obračunom izvedenih del nima nobene zveze. Tako ni jasno, kako naj bi se pogodbena dela obračunavala. Pravilo, ki ga sicer vsebuje RDEČA FIDIC knjiga
V členu 12.1 in 12.2 je s posebnimi pogoji razveljavljeno, pri čemer vzorec pogodbe, ki je hierarhično višji dokument, s citirano dikcijo 9. člena vprašanje obračuna ureja drugače, kakor podčlen 12.1 in 12.2 iz posebnih pogojev pogodbe. Prosimo za uskladitev, saj je sicer dokumentacija nejasna do te mere, da na njeni podlagi ni mogoče oddati primerljivih ponudb.

**Odgovor:**

Določba 9. člena vzorca pogodbe, ki določa: » Opravljena dela po tej pogodbi bo izvajalec obračunal po: sistemu "ključ v roke"« je jasna in ni v nasprotju sama s seboj.

Posebni pogoji pogodb imajo na koncu **Člen 21 - Ureditev po načelu "Ključ v roke",** ki med drugim določa:

Izvajalec bo tako odgovoren za dokončanje Del v zadovoljstvo Naročnika za pavšalni znesek, v skladu s členom 659:

»(1) Če vsebuje gradbena pogodba določilo "ključ v roke" ali kakšno drugo podobno določilo, se izvajalec samostojno zavezuje, da bo izvedel skupaj vsa dela, ki so potrebna za zgraditev in uporabo nekega celotnega objekta.

(2) V tem primeru vsebuje dogovorjena cena tudi vrednost vseh nepredvidenih in presežnih del,

izključuje pa vpliv manjkajočih del nanjo.

(3) Če je pri pogodbi "ključ v roke" udeleženih kot pogodbena stranka več izvajalcev, je njihova

odgovornost nasproti naročniku solidarna.«

Ponudnik mora po načelu "Ključ v roke" v ponudbeno ceno vkalkulirati tudi … stroške vseh potrebnih Del za zagotovitev kompletnosti in funkcionalnosti izvršenih Del.

Na koncu Člena 21 je tudi definicija obračuna:

»Knjiga obračunskih izmer se vodi le za določitev stopnje gotovosti objekta, to pomeni odstotkovno za posamezne sklope iz rekapitulacije«.